Sri Lankan President donates 7 months’ salary for a COVID-19 fund.
The fact behind every news!, කොරෝනා වෛරස් රෝගය දිවයින පුරා ව්\u200dයාප්ත වීම වළක්වාලීම පිණිස ජනාධිපතිතුමා ප්\u200dරමුඛ රජය විවිධ පියවර රැසක් ගත්තේය. නොයෙකුත් ක්ෂේත්\u200dරයන්හි විද්වතුන් සමූහයකින් ජනාධිපති කොරෝනා කාර්ය සාධක බලකාය ස්ථාපිත කළ ජනාධිපතිතුමා රෝගය මර්දනය කිරීම සඳහා එම බළකායට අවශ්\u200dය සියලුම පහසුකම් සහ බලතල ලබා දුන්නේය. ජන ජීවිතය කඩා නොවැටෙන පිණිස සහන රැසක් සාමාන්\u200dය\xa0 ජනතාවට ලබා දුන්නේය. රට තුළ කොරෝනා වෛරසය පැතිරීම පාලනය කිරීම සහ ඒ ආශ්\u200dරිත සමාජ සුභසාධන වැඩපිළිවෙල පාලනය කිරීම අරමුණු කරගත් අවම කිරීමේ ක්\u200dරියාකාරකම් ශක්තිමත් කිරීම සඳහා “COVID – 19 සෞඛ්\u200dය ආරක්ෂණ හා සමාජ ආරක්ෂණ අරමුදල” ස්ථාපිත කළ බවට වාර්තා විය., “ජනාධිපතිතුමාගේ මාස හතක වැටුප කොරෝනා රෝගීන් වෙනුවෙන් පරිත්\u200dයාග කරයි” තේමාවෙන් එතුමාගේ සේයා රුව රැගත් සටහනක්, Prins Wd නමැති ෆේස්බුක් පිටුවක ඉදිරිපත් වී තිබෙනු නිරීක්ෂණය විය. ඉතාමත් කෙටි කාලයකදී ෆේස්බුක් පරිශීලනය කරන්නන් 7000 අධික සංඛ්\u200dයාවක් අතර හුවමාරු වී තිබුණු මෙම සටහනට හිමිවූ ප්\u200dරතිචාර සටහන් සංඛ්\u200dයාව 170 ඉක්මවීය. අසත්\u200dයය සටහන් ඉදිරිපත් කරමින් ජනාධිපතිතුමාගේ කීර්ති නාමයට කැළලක් නොකරන ලෙස ප්\u200dරතිචාර රැසක්ද හිමිව තිබුණි, Fact Check (සත්\u200dය තොරතුරු විමර්ශනය කිරීම), ප්\u200dරථමයෙන්ම අප ජනාධිපතිතුමා සිය වැටුප COVID – 19 සෞඛ්\u200dය ආරක්ෂණ හා සමාජ ආරක්ෂණ අරමුදලට පරිත්\u200dයාග කිරීම පිළිබඳව ප්\u200dරධාන මාධ්\u200dයන්හි වාර්තා ඇත්දැයි ගූගල් සෙවීමක් කළෙමු. එහෙත් එවැනි වාර්තාවක් අපට නිරීක්ෂණය නොවූ අතර\xa0 ස්ථාපිත කළ අරමුදලට විශාල වශයෙන් පරිත්\u200dයාගයන් ලැබෙන බව සඳහන් වාර්තා දක්නට ලැබුණි., COVID – 19 සෞඛ්\u200dය ආරක්ෂණ හා සමාජ ආරක්ෂණ අරමුදල ස්ථාපිත කිරීම සඳහා ජනාධිපතිතුමා විසින් ජනාධිපති අරමුදලෙන් රුපියල් මිලියන 100ක් පරිත්\u200dයාග කළ බව පවසා ඒ පිළිබඳව වු මාධ්\u200dය නිවේදනය අපට දැකගැනීමට හැකිවිය. එහි සේයාරුවක් පහත දක්වා ඇත., President Media, , මේ පිළිබඳව කිසිදු පළකිරීමක් ජනාධිපතිතුමාගේ සමාජ මාධ්\u200dයවල පළවී තිබේ දැයි පරික්ෂා කළෙමු. එතුමාගේ වැටුපක් පරිත්\u200dයාග කිරීම පිළිබඳව සටහනක් එහි නොවූ අතර පහත සඳහන් සටහන දක්නට ලැබුණි., “මේ දිනවල රටේ පවත්නා හදිසි තත්ත්වය හමුවේ විවිධ වෙබ් පිටු හා සමාජ මාධ්\u200dය ඔස්සේ මාගේ ප්\u200dරකාශ ලෙස සකස් කළ පණිවිඩ හුවමාරු වන බව නිරීක්ෂණය විය. මෙම නිසා විවිධ සාවද්\u200dය ප්\u200dරකාශ ජනගත වීමට ඉඩ ඇති හෙයින් සියලුම නිවේදන හෝ ප්\u200dරකාශ මාගේ නිල වෙබ් පිටු සහ සමාජ මාධ්\u200dය පිටු හරහා පමණක් ප්\u200dරකාශයට පත්කරන බව දැනුම් දෙමි.”, කරුණු තහවුරු කරගැනීම පිණිස ජනාධිපති මාධ්\u200dය අංශය සමඟ දුරකථනයෙන් සම්බන්ධ වූයෙමු. එහිදී මාධ්\u200dය ඒකකයෙන් අපට පවසා සිටියේ ද මෙම ප්\u200dරකාශය කිසිදු සත්\u200dයතාවයක් නොමැති බව ය, මෙම සටහනට හිමිවූ ප්\u200dරතිචාර අතර මෙම පරිත්\u200dයාගය සිදු වීම තුර්කියේ සිදුවූවක් බව සටහන් කිහිපයකම නිරීක්ෂණය වීම නිසා අප ඒ පිළිබඳව කරුණු විමසා බැලුවෙමු., Novinite.com ප්\u200dරවෘත්ති වෙබ් අඩවිය 2020 මාර්තු මස 31 දින “Turkey’s President will Donate 7 Salaries to Fight COVID-19” “සිරස්තලයෙන් වාර්තා කර තිබුණේ රාජ්\u200dය නායකයා ජාතික සහයෝගීතා ව්\u200dයාපාරයක් ආරම්භ කර තිබේ COVID-19 සමඟ සටන් කිරීම සඳහා මාසික වැටුප් 7 ක් පරිත්\u200dයාග කරන බව තුර්කි ජනාධිපති රිසෙප් ටයිප් එර්ඩෝගන් ප්\u200dරකාශ කර තිබේ. එසේ කිරීමෙන් රාජ්\u200dය නායකයා ජාතික සහයෝගීතා ව්\u200dයාපාරයක ආරම්භකයා බවට පත්විය.”, Conclusion (අවසාන නිගමනය), අපගේ විමර්ශනයෙන් පැහැදිලි වන්නේ, ජනාධිපතිතුමාගේ මාස හතක වැටුප පරිත්\u200dයාග නොකළ නමුත් COVID – 19 සෞඛ්\u200dය ආරක්ෂණ හා සමාජ ආරක්ෂණ අරමුදල ස්ථාපිත කිරීම සඳහා ජනාධිපති අරමුදලෙන් රුපියල් මිලියන 100ක් පරිත්\u200dයාග කළ බව බවයි., එබැවින් “ජනාධිපතිතුමාගේ මාස හතක වැටුප කොරෝනා රෝගීන් වෙනුවෙන් පරිත්\u200dයාග කරයි” යන තේමාවෙන් ඉදිරිපත් වී තිබු සටහන් සියල්ලම සම්පූර්ණයෙන්ම අසත්\u200dය සහ සාවද්\u200dය සටහන් බවට නිගමනය කරමු., Title:ජනාධිපතිතුමා මාස හතක වැටුප් COVID19 අරමුදලට ලබාදී ඇති බවට පළවන සාවද්\u200dය ප්\u200dරකාශයක් !, Result: False
ජනාධිපතිතුමා මාස හතක වැටුප් COVID19 අරමුදලට ලබාදී ඇති බවට පළවන සාවද්‍ය ප්‍රකාශයක් ! - Factcrescendo Sri Lanka